ברוך הלוי אפשטיין

הרב ברוך הלוי אפשטיין (ה' בשבט ה'תר"ך, 1860, בוברויסק - ה'תש"ב, 1942, פינסק) היה רב, בנקאי וחוקר, מחבר הספרים תורה תמימה, מקור ברוך ועוד ספרים.

==ביוגרפיה==
נולד לרב יחיאל מיכל הלוי מחבר "ערוך השולחן", ולמיכלה, שהייתה אחותו של הנצי"ב, ראש ישיבת וולוז'ין, שהיה לימים גם גיסו (כי לאחר פטירת אשתו הראשונה של הנצי"ב, התחתן עם אחותו של רבי ברוך). בגיל שלוש-עשרה החל ללמוד בישיבת וולוז'ין, שם למד 5 שנים, והיה נחשב אחד מהעילויים. הוסמך לרבנות על ידי דודו - הנצי"ב מוולוז'ין, רבי יוסף דב הלוי סולוביצ'יק (ה"בית הלוי"), רבי חיים יהודה סוסנצר רבה של סמורגון, ורבי רפאל שפירא ששימש כר"מ בישיבת וולוז'ין. התחתן עם בתו של רבי אלעזר משה הלוי הורוויץ, רבה של פינסק, ולאחר מכן, בבית חותנו, למד תורה ומדעי היהדות ואף מדעים כלליים. בהמשך למד באקדמיה למסחר בווינה וחזר לפינסק בה החל לעבוד כמנהל חשבונות ראשי בבנק. ולאחר מכן נתמנה למנהל בנק, והחזיק במשרה זו עד פרוץ מלחמת העולם הראשונה. במקביל למד וחיבר ספרים שונים, המפורסם שבהם הוא "תורה תמימה" - ספר פרשני על התורה. אחר פטירת חמיו נתבקש לשמש רב במקום אך סירב. כמו כן הוצעו לו משרות רבנות בפטרבורג ובמוסקבה, אך הוא סירב לקבלן.

פעל גם באגודת "ציון", למען הפצת הלשון העברית. רושם עצום בעולם, ובייחוד בקרב היהודים, עשתה חלופת המכתבים בינו ובין פרופ' פאבל קוקובצוב מפטרבורג, שהגן על עם ישראל וכבודו מפני משטינים ומעלילים במשפט עלילת הדם של בייליס. כל העיתונות העברית, האידית והרוסית פרסמה מכתבים אלה.

לאחר המהפכה הרוסית נסע אפשטיין לארצות הברית, כדי להדפיס ולהפיץ את ספריו וכתביו, שם שהה בין השנים 1923–1926. לאחר מכן שב לפינסק. נפטר בתקופת השואה בשנת 1942, וקברו נמצא בבית העלמין בקרלין.

===פעילות ציונית===
בשנות השבעים של המאה התשע עשרה, כשהתפרסמה האפשרות לקניית א"י מידי הסולטאן הטורקי, התנגד הרב אפשטיין נמרצות לרעיון זה בטענה שעדיין לא הגיעה עת הגאולה. רק בשנים מאוחרות יותר התקרב לרעיון יישוב ארץ ישראל, תרם לקרנות הלאומיות, ועם ייסוד תנועת "המזרחי" הצטרף לשורותיה. תשומת לב מיוחדת גילה לבעיותיה של תנועת "הפועל המזרחי", אשר בה ראה את התנועה הדתית שעסקה בחיי הגשמה בארץ ישראל. משום כך הרבה לקרב את שלוחי "הפועל המזרחי" שנזדמנו לפינסק. התעניין גם בארגון "החלוץ המזרחי" בעירו, קרא את ביטאון התנועה "נתיבה" ושאר החוברות שפרסמה בנושא ארץ ישראל. עמד בקשר הדוק עם בן אחותו, הרב מאיר בר-אילן. ועם זאת - מעולם לא עלה לארץ ישראל.

==ספריו==
* תורה תמימה - (חמשה חלקים) פירוש על התורה המשלב בין פירושי ודרשות התלמוד והמדרשים לפסוקי התורה, ונוסף לו תוספת ברכה. נדפס לראשונה בווילנא, ה'תרס"ב.
* מקור ברוך - (1928 מהדורה ראשונה) (ארבעה חלקים) אוטוביוגרפיה; תולדות משפחתו (משפחת אפשטיין); זכרונותיו על ישיבת וולוז'ין ועל העומד בראשה, דודו הנצי"ב, ואישים נוספים בתקופתו; הגיגים וחידושים בגמרא. חלק מהספר תורגם לשפה האנגלית בשנת 1987 על ידי הוצאת ארטסקרול בשם "My uncle the Netziv".
בספרו זה כותב רבי ברוך כי שם משפחת אבותיו היה בנבנישתי, וכי התגוררו הם בספרד שלפני הגירוש. לאחר גירוש ספרד נדדו הם לארצות אירופה, שם קיבלו אותם בכבוד רב, ולראות הכרת הטוב שינה סבו את שם המשפחה לאפשטיין. הרב ברוך מביע צערו על שינוי שמה של המשפחה.
* [http://hebrewbooks.org/9450 מקור ברוך] - על תלמוד ירושלמי
* ברוך שאמר - (1940 מהדורה ראשונה) הלכות תפילה ו[https://tablet.otzar.org/en/book/book.php?book=6385&width=0&scroll=0&udid=0 ביאורים על הסידור], וכן על הגדה של פסח, ו[https://www.hebrewbooks.org/5291 על פרקי אבות].
* [http://beta.hebrewbooks.org/9424 גשמי ברכה] - על חמש מגילות.
* 
* שפה לנאמנים, מאמר על לשון הקודש.
* תוספת ברכה, דברי תורה ומאמרים על פרשיות השבוע, (שמרביתם הובאו בקיצור נמרץ בהערותיו בתורה תמימה).

==לקריאה נוספת==
* א"ז (=אהרן זיסקינד) תרשיש, רבי ברוך הלוי אפשטיין: בעל "תורה תמימה", ירושלים: מוסד הרב קוק, תשכ"ז (1967)
*אלישע חן, "לדרכו של בעל תורה תמימה", בתוך: עץ חיים, כח, אלול תשע"ז, עמ' תק"ח-תקי"ז
* משה מיימון, "עוד בעניין בעל התורה תמימה", בתוך: עץ חיים, כט, ניסן תשע"ח

==קישורים חיצוניים==

;עליו
* [http://horabis.blogspot.com/2007/10/blog-post_2769.html תולדות חייו בספר המקוון רבנים שנספו בשואה], מאת ד"ר פנינה מייזליש
* 
* 
* מתורתו של הרב ברוך הלוי אפשטיין: [http://toratcha.com/?p=1222 הערה על דבר קריאת פרשת פרה], [http://toratcha.com/?p=995 ביאור בעניין הקדמת חכמתו ליראתו], אתר תורתך לא שכחתי
* 
* 

;חיבוריו
* מקור ברוך [http://www.hebrewbooks.org/48317 חלק המבוא], [http://www.hebrewbooks.org/48313 חלק ראשון], [http://www.hebrewbooks.org/48314 חלק שני], [http://www.hebrewbooks.org/48315 חלק שלישי] ו[http://www.hebrewbooks.org/48316 חלק רביעי], באתר היברובוקס
* 
* חמישה חומשי תורה עם פירוש תורה תמימה [http://www.hebrewbooks.org/14052 בראשית], [http://www.hebrewbooks.org/14019 שמות], [http://www.hebrewbooks.org/14132 ויקרא], [http://www.hebrewbooks.org/14018 במדבר] ו[http://www.hebrewbooks.org/14082 דברים], באתר היברובוקס
* 
** (טקסט)
* [http://www.daat.ac.il/daat/vl/tohen.asp?id=37 מגילת אסתר עם פירוש תורה תמימה]
* 

;על חיבוריו
* 
* יהושע מונדשיין, [http://www.shturem.net/index.php?section=artdays&id=785 מקור ברוך - מקור הכזבים].
* 
* [http://www.hebrewbooks.org/pdfpager.aspx?req=29654&st=&pgnum=21 תיקונים במראה-מקומות בספר תורה תמימה] המעיין 17/3 תשל"ז, עמ'20-23.
* הרב חנוך טוביאס, יהושע מונדשיין ואחד מגדולי הדור (כנראה רב"ש שניאורסון), [http://hebrewbooks.org/pdfpager.aspx?req=25384&st=&pgnum=58 ה"תורה תמימה" היצירה, האמינות, המקורות], קובץ פעמי יעקב, גיליון מ"ה, אב תש"ס, עמודים ס' - ע"ז
* [http://forum.otzar.org/viewtopic.php?f=7&t=3606 פרה אדומה במרה? <תורה תמימה>], [http://forum.otzar.org/viewtopic.php?f=7&t=19282 השמטה מעניינת של בעל השמועה בספר 'תורה תמימה'] - דיונים על מקורות הספר "תורה תמימה" בפורום אוצר החכמה

==הערות שוליים==

קטגוריה:בוגרי ישיבת וולוז'ין
קטגוריה:תלמידי הנצי"ב
קטגוריה:רבנים בשואה
קטגוריה:רבנים ליטאים
קטגוריה:רבנים בלארוסים
ברוך
קטגוריה:משפחת ברלין
קטגוריה:פרשני הגדה של פסח
קטגוריה:פרשני מקרא בעת החדשה
קטגוריה:פרשני מסכת אבות
קטגוריה:פרשני התפילה
קטגוריה:פרשני מגילת אסתר
קטגוריה:פרשני מגילת איכה
קטגוריה:פרשני נ"ך
קטגוריה:פרשני התלמוד הירושלמי
קטגוריה:כותבי אוטוביוגרפיה יהודים
קטגוריה:פינסק: רבנים
קטגוריה:רבני הציונות הדתית
קטגוריה:ילידי 1860
קטגוריה:נפטרים ב-1941